CELEX: C2007/082/33
Language: da
Date: 2007-04-14 00:00:00
Title: Sag C-39/07: Sag anlagt den 1. februar 2007 — Kommissionen for De Europæiske Fællesskaber mod Kongeriget Spanien

14.4.2007   
            
            
               DA
            
            
               Den Europæiske Unions Tidende
            
            
               C 82/18
            
         Sag anlagt den 1. februar 2007 — Kommissionen for De Europæiske Fællesskaber mod Kongeriget Spanien
   (Sag C-39/07)
   (2007/C 82/33)
   Processprog: spansk
   Parter
   
      Sagsøger: Kommissionen for De Europæiske Fællesskaber (ved H. Støvlbæk og R. Vidal Puig, som befuldmægtigede)
   
      Sagsøgt: Kongeriget Spanien
   Sagsøgerens påstande
   
               —
            
            
               Det fastslås, at Kongeriget Spanien har tilsidesat sine forpligtelser i medfør af Rådets direktiv 89/48/EØF (1) af 21. december 1988 om indførelse af en generel ordning for gensidig anerkendelse af eksamensbeviser for erhvervskompetencegivende videregående uddannelser af mindst tre års varighed, idet det ikke har truffet alle de nødvendige foranstaltninger for at gennemføre dette direktiv for så vidt angår erhvervet som »farmacéutico hospitalario «(hospitalsfarmaceut).
            
         
               —
            
            
               Kongeriget Spanien tilpligtes at betale sagens omkostninger.
            
         Søgsmålsgrunde og væsentligste argumenter
   
               1.
            
            
               Det spanske eksamensbevis for uddannelsen til »farmacéutico hospitalario «er et »eksamensbevis «i direktiv 89/48/EØF's forstand, eftersom
               
                           —
                        
                        
                           der er tale om et eksamensbevis, der udstedes af den kompetente myndighed, der er udpeget i overensstemmelse med spansk lovgivning
                        
                     
                           —
                        
                        
                           eksamensbeviset godtgør en postgymnasial uddannelse på over tre år, eftersom det for at opnå et eksamensbevis som »farmacéutico hospitalario «er nødvendigt at være i besiddelse af en kandidateksamen som farmaceut, have fuldført den tilsvarende specialuddannelse og bestå en eksamen
                        
                     
                           —
                        
                        
                           det fremgå af eksamensbeviset, at indehaveren besidder de nødvendige kvalifikationer for at udøve erhvervet som »farmacéutico hospitalario «i Spanien.
                        
                     
         
               2.
            
            
               På samme måde er erhvervet som »farmacéutico hospitalario «et »lovreguleret erhverv «i Spanien i direktiv 89/48/EØF's forstand.
            
         
               3.
            
            
               Rådets direktiv 85/433/EØF (2) af 16. september 1985 om gensidig anerkendelse af eksamensbeviser, certifikater og andre kvalifikationsbeviser i farmaci samt om foranstaltninger, der skal lette den faktiske udøvelse af etableringsretten i forbindelse med visse former for virksomhed på det farmaceutiske område, finder ikke anvendelse på erhvervet som »farmacéutico hospitalario«.
            
         
               4.
            
            
               Følgelig var Kongeriget Spanien forpligtet til at gennemføre direktiv 89/48/EØF for så vidt angår erhvervet som »farmacéutico hospitalario«. Ved ikke at have truffet de herfor nødvendige foranstaltninger senest den 4. januar 1991, har Kongeriget Spanien tilsidesat sine forpligtelser i medfør af nævnte direktiv.
            
         
      (1)  EFT L 19 af 24.1.1989, s. 16.
   
      (2)  EFT L 253, s. 37.